smcproject/ml-wiki-sentences huggingface dataset:
എട്ടും പത്തും ഉത്സവദിവസങ്ങളിൽ ഏഴരപൊന്നാനയെ ദർശനത്തിനായി പുറത്തെടുക്കാറുണ്ട്.
അര പൊന്നനയെ വിഷു ദിവസം ദശർനതിനു വയ്കും.
ഏഴരപൊന്നാനയെ കൂടാതെ, രത്നഅലക്കുകളുള്ള പൊന്നിൻകുട, നെന്മാണിക്യം, രത്നംപതിച്ച വലംപിരിശംഖ്, കരിങ്കൽ നാഗസ്വരം, സ്വർണവിളക്ക്, സ്വർണകുടങ്ങൾ, സ്വർണനാണയങ്ങൾ എന്നിവയുൾപ്പെടുന്ന സവിശേഷശേഖരം ഏറ്റുമാനൂർ ക്ഷേത്രത്തിന്റെ പ്രത്യേകതകളാണ് .
ഭാരതം ഒട്ടുക്കും ഏറ്റുമാനൂർ ഏഴരപ്പൊന്നാന ദർശനം പ്രസിദ്ധവും ഭക്തജനപ്രിയവുമാണ്.
നാടിന്റെ നാനാഭാഗങ്ങളിൽനിന്നുമായി തീർഥാടകസഹസ്രങ്ങൾ ദർശനസായൂജ്യവും അഭിലാഷപൂർത്തിയും തേടി ഏഴരപൊന്നാന ദർശനദിവസം ക്ഷേത്രാങ്കണത്തിലെത്തുന്നു.
കണ്ടെന്റ് മാനേജ്മെന്റ് സിസ്റ്റം ഇംഗ്ലീഷ് വിലാസം https://ml.wikipedia.org/wiki/Content_management_system
ഒരു കണ്ടെന്റ് മാനേജ്മെന്റ് സിസ്റ്റം (C.M.S.)  എന്നാൽ  സഹകരണപരമായ ഒരു ചുറ്റുപാടിലെ അഥവാ പരിസ്ഥിതിയിലെ പ്രവർത്തനത്തെ നിയന്ത്രിക്കുവാൻ ഉപയോഗിക്കുന്ന അഥവാ ഉപയോഗിക്കപ്പെടുന്ന
നടപടിക്രമങ്ങളുടെ ഒരു ശേഖരം നൽകുന്ന ഒരു സിസ്റ്റം ആണ്.
കമ്പ്യൂട്ടർ അധിഷ്‌ഠിതമോ അല്ലെങ്കിൽ കൈകൊണ്ടു നിർമ്മിച്ചതോ ഉപയോഗിക്കുന്നതോ ആയിരിക്കും ഈ നടപടിക്രമങ്ങൾ.
ഡോക്യുമെന്റ് മാനേജ്‌മെന്റ്, ഡിജിറ്റൽ അസറ്റ് മാനേജ്‌മെന്റ്, റെക്കോർഡ് റിറ്റഷൻ എന്നിവ സംയോജിപ്പിച്ച് കൊളാബറേറ്റീവ് എൺവൈൺമെന്റിൽ ഒന്നിലധികം ഉപയോക്താക്കളെ ഇസിഎം(ECM) പിന്തുണയ്ക്കുന്നു.
നാമനിർദ്ദേശം ചെയ്യപ്പെട്ട ചില നടപടിക്രമങ്ങൾ താഴെ കൊടുത്തിരിക്കുന്നു: ഒരു വലിയ ജനക്കൂട്ടത്തിനു വേണ്ടി സംഭരിക്കപ്പെട്ട വിവരങ്ങൾ പങ്കു വയ്ക്കുവാനും സംഭാവന ചെയ്യുവാനും അനുവദിക്കുക.
ഉപയോക്തൃ റോളുകളെ അടിസ്ഥാനമാക്കി ഡാറ്റയിലേക്കുള്ള ആക്‌സസ് നിയന്ത്രിക്കുക (ഉപയോക്താക്കൾക്കോ ഉപയോക്തൃ ഗ്രൂപ്പുകൾക്കോ ഏതൊക്കെ വിവരങ്ങൾ കാണാനും എഡിറ്റ് ചെയ്യാനും പ്രസിദ്ധീകരിക്കാനും കഴിയുമെന്ന് നിർവചിക്കുന്നു) സംഭരിക്കപ്പെട്ട വിവരങ്ങൾ പങ്കു വയ്‌ക്കുക സംഭാവന ചെയ്യുക   സഹകരിക്കുക
പ്രമുഖമായ കണ്ടൻറ് മാനേജ്മെൻറ് സിസ്റ്റം സോഫ്റ്റവെയറുകൾ വേർ‍ഡ്പ്രസ്സ്, ജൂംല,‍ ഡ്രുപാൽ എന്നിവ പിഎച്ച്പി പ്രോഗ്രാം ലാംഗ്വേജിലാണ് പ്രവർത്തിക്കുന്നത്.
എല്ലാ കണ്ടൻറ് മാനേജ്മെൻറ് സോഫ്റ്റ്വേയറുക‍ളം ഒരു ‍ഡാറ്റാബേസ് നിയന്ത്രണത്തിലാണ് പ്രവർത്തിക്കുന്നത്.
അവലംബം ↑ Managing Enterprise Content: A Unified Content Strategy .
Ann Rockley, Pamela Kostur, Steve Manning.
New Riders, 2003.
↑ The content management handbook .
Martin White.
Facet Publishing, 2005.
↑ Content Management Bible , Bob Boiko.
John Wiley Sons, 2005.
↑ Moving Media Storage Technologies: Applications Workflows for Video and Media S2011.
Page 381 ↑
കണ്ടെഴുത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വസ്തുവകകൾ കണ്ട് അളവും എലുകയും തിട്ടപ്പെടുത്തി കരം ചുമത്തി സർക്കാർ രേഖയുണ്ടാക്കുന്ന  വ്യവസ്ഥയാണ് കണ്ടെഴുത്ത്.
1739 -ലാണ് തിരുവിതാംകൂറിൽ ഇത് ആദ്യമായി ഏർപ്പെടുത്തിയത്.
1814 -ൽ കൊച്ചിയിലും .
ഇപ്പോൾ സർവേവകുപ്പാണ് അളവും എലുകയും തിരിക്കുന്നത്.
റവന്യൂവകുപ്പ് കരം ചുമത്തുന്നു.
കണ്ടോത്ത് ആക്രമണം
കണ്ണൂർ ജില്ലയിൽ പയ്യന്നൂരിനടുത്ത് കണ്ടോത്ത് 1930ൽ ക്ഷേത്ര പ്രവേശനത്തോട് അനുബന്ധിച്ചു നടന്ന ഒരു സമരവും അതിനെ തുടർന്ന് പൊട്ടിപുറപ്പെട്ട ആക്രമണവും ആണ് കണ്ടോത്ത് ആക്രമണം .
ആക്രമണത്തിന്റെ മൂല കാരണം തീയ്യരുടെ ഉരായിമയിൽ ഉണ്ടായിരുന്ന കണ്ടോത്ത് ക്ഷേത്രത്തിന് മുൻപിൽ 
അവിടെ ഒരു പൊതുവഴിയുണ്ട്, പക്ഷേ ഹരിജനങ്ങൾക്കും മറ്റു താഴ്ന്ന ജാതികൾക്കും ആ വഴിയിലൂടെ നടക്കാൻ അനുവാദമില്ലായിരുന്നു.
തീയ്യ സമുദായത്തിൽപ്പെട്ടവരായിരുന്നു കണ്ടോത്ത് നിവാസികൾ.
റോഡിനോട് ചേർന്നായിരുന്നു അവരുടെ ക്ഷേത്രം.
ക്ഷേത്രം മലിനമാകുമെന്ന ഭയം മൂലമാണ് പൊതുവഴിയിൽ ആരെയും നടക്കാൻ അനുവദിക്കാതിരുന്നത്.
ഇക്കാര്യമാറിഞ്ഞ എ. കെ. ഗോപാലൻ അനിഷ്ട സംഭവങ്ങൾ ഉണ്ടാകാതിരിക്കാൻ പ്രദേശത്തെ ചില നേതാക്കളുമായി ചർച്ച നടത്താൻ തീരുമാനിച്ചു.
കെ.വി.കുഞ്ഞിരാമൻ പൊതുവാൾ വേങ്ങയിൽ അപ്പുക്കുട്ടൻ നായർക്ക് അയച്ചുകൊടുത്തു.
കണ്ടോത്തിലെ പ്രമുഖരെയും ക്ഷണിച്ച.
ജനങ്ങളുടെ കാരണത്താൽ 29 തവണ നടത്തിയ ചർച്ചകളിൽ എന്താണ് സംഭവിച്ചതെന്ന് ഇന്നും ആർക്കും അറിയില്ല.
ഘോഷയാത്ര നടത്താമെന്നും അനിഷ്ടം ഒന്നും സംഭവിക്കില്ലെന്നും പൊതുവാൾ അറിയിച്ചു.
പൊതുവഴിയിലൂടെ ഉള്ള താഴ്ന്ന ജാതികൾക്ക് സഞ്ചാര സ്വാതന്ത്രത്തിന് വേണ്ടി ആയിരുന്നു ഘോഷയാത്ര തീരുമാനിച്ചത്,  പഴയങ്ങാടിയിൽ നിന്ന് കേരളീയന്റെ നേതൃത്വത്തിൽ ഹരിജനങ്ങളുടെ ഒരു ചെറുസംഘം എത്തിയിരുന്നു.
എ. കെ. ഗോപാലനും , കെ.എ. കേരളീയൻ എന്നിവർ ഉൾപ്പടെ പലരും ചേർന്ന് ഘോഷയാത്ര നടത്തി.
കേരളീയനും ഘോഷയാത്ര നയിച്ചു, നിരവധി സ്ത്രീകളും പങ്കെടുത്തു.
ഈ വലിയ  ഘോഷയാത്ര കണ്ടോത്ത് നിവാസികൾ അറിഞ്ഞു.
അതുകൊണ്ട് അവർ ആവശ്യമായ ക്രമീകരണങ്ങൾ മുൻകൂട്ടി ചെയ്തുരുന്നു.
ഘോഷയാത്ര റോഡിന് സമീപമെത്തിയപ്പോൾ തീയ്യർ പ്രമാണികളും, ചെറുപ്പക്കാരും, തീയ്യർ  സ്ത്രീകളും അടങ്ങുന്ന ഒരു വലിയ ജനക്കൂട്ടം മുന്നോട്ട് ഓടിച്ചെന്ന് ഘോഷയാത്രയിൽ പങ്കെടുത്ത എ. കെ. ഗോപാലനേയും, ഹരിജനങ്ങളെയും   തല്ലാൻ തുടങ്ങി.
സ്ത്രീകൾ ഭാരമേറിയ മരത്തണ്ടുകൾ ചുമന്നുകൊണ്ട് വന്നു അടിക്കുകയായിരുന്നു.
ഘോഷയിൽ ഉണ്ടായിരുന്ന മുഴുവൻ ജനങ്ങളെയും ഈ പ്രമാണികൾ അടിച്ചോടിച്ചു.
എന്നാൽ  എ. കെ. ഗോപാലനും കേരളീയനും ഉണ്ടായിരുന്നിടത്ത് നിന്നുകൊണ്ട് ബാരേജിനെ അഭിമുഖീകരിച്ചു.
മറ്റുള്ളവർ ഓടി രക്ഷപ്പെട്ടു.
കൂടെയുള്ള സ്ത്രീകളോട് സുരക്ഷിത സ്ഥാനത്തേക്ക് ഓടാൻ എ. കെ.ജി ആവശ്യപ്പെട്ടു.
ആക്രമണം അരമണിക്കൂറോളം നീണ്ടുനിന്നു.
അന്നത്തെ പത്രമാധ്യമങ്ങളിൽ "കണ്ടോത്ത് കുറിയ വടി" കുപ്രസിദ്ധമായിരുന്നു.
നിരവധി പേർക്ക് പരിക്കേറ്റു.
എ. കെ. ഗോപാലനും കേരളീയനും ബോധരഹിതയായി വീണു.
അവരെ കാറിൽ ആശുപത്രിയിലേക്ക് കൊണ്ടുപോയി, തുർന്ന്  അവിടെ അവർ മണിക്കൂറുകളോളം അബോധാവസ്ഥയിൽ കിടന്നു.
കേരളീയന്റെ മരണമൊഴി പോലും എടുത്തു.
രാവിലെ വീട്ടിലേക്ക് കൊണ്ടുപോയി.
ഈ ആക്രമണം എ. കെ. ഗോപാലന്റെ രാഷ്ട്രീയ ജീവിതത്തിൽ നേരിട്ട ആദ്യത്തെ ശാരീരിക ആക്രമണമായിരുന്നു ഇത്.
പക്ഷേ, "കണ്ടോത്ത് ആക്രമണം" വാർത്താ കവറേജിൽ ഒരു പ്രമുഖ സ്ഥാനം കണ്ടെത്തിയ ഒരു സംഭവമായിരുന്നു.
ഗുരുവായൂർ ക്ഷേത്രപ്രവേശന സത്യാഗ്രഹത്തിന്റെ ഏറ്റവും നല്ല പ്രചരണമായിരുന്നു അത്.
അവലംബം 1 2 3 4 5 6 7 8 9 10 1 2 3 4 5 https://archive.org/details/dli.bengal.10689.12786/page/n36/mode/1up?view=theater 1 2 https://books.google.co.in/books?id=WR1eDwAAQBAJ pg=PT83 dq=Kandoth+assault hl=en sa=X ved=2ahUKEwjtv6fz5P_1AhUfSWwGHSdPD8YQ6AF6BAgLEAM#v=onepage q=Kandoth%20assault f=false ↑ https://books.google.co.in/books?id=hDtiAAAAMAAJ q=payyanur+temple+entry dq=payyanur+temple+entry hl=en sa=X ved=2ahUKEwjM2La45oP2AhW873MBHSwmAVc4ChDoAXoECAQQAw ↑ പി.കൃഷ്ണപിള്ളയുടെ ജീവചരിത്രം -ഡോക്ടർ.
ചന്തവിള മുരളി പുറം.
69 ↑ ↑ https://books.google.co.in/books?id=KifByWawBoUC q=Kandoth+assault dq=Kandoth+assault hl=en sa=X ved=2ahUKEwjtv6fz5P_1AhUfSWwGHSdPD8YQ6AF6BAgHEAM
കണ്ട്‌ല ഇംഗ്ലീഷ് വിലാസം https://ml.wikipedia.org/wiki/Kandla
23°02′N 70°13′E ﻿ / ﻿ 23.03°N 70.22°E ﻿ / 23.03; 70.22 ഗുജറാത്ത് സംസ്ഥാനത്ത് കച്ച് ഉൾക്കടലിന്റെ ‍ തീരത്ത് സ്ഥിതി ചെയ്യുന്ന ഒരു തുറമുഖപട്ടണമാണ് കണ്ട്‌ല ‌.
തുറമുഖം
കച്ച് മേഖലയിലെ വ്യാപാരാവശ്യങ്ങൾ നിറവേറ്റുന്നതിന്‌ 1933-ലാണ്‌ കണ്ട്‌ലയിൽ ഒരു ചെറിയ തുറമുഖം സ്ഥാപിച്ചത്.
1946-ഓടെ ബോംബെ തുറമുഖത്തെ സമ്മർദ്ധം കുറക്കുന്നതിന്‌ പടിഞ്ഞാറൻ തീരത്ത് ഒരു പുതിയ തുറമുഖത്തിന്റെ ആവശ്യകത വർദ്ധിച്ചു.
1947-ലെ ഇന്ത്യ - പാകിസ്താൻ വിഭജനത്തോടെ കറാച്ചി പാകിസ്താന്റെ ഭാഗമായതിനാൽ വടക്കു പടിഞ്ഞാറൻ മേഖലയിൽ നിന്നുള്ള സാധനങ്ങൾ കടത്തുന്നതിന്‌ വിദൂരമായ ബോംബെ അല്ലാതെ മറ്റൊരു തുറമുഖം ഇല്ലാതായി.
അങ്ങനെ 1949-ൽ കണ്ട്‌ലയുടെ വികസനത്തിനായുള്ള പണികൾ തുടങ്ങി.
1952-ൽ പുതിയ തുറമുഖത്തിന്റെ തറക്കല്ലിടുകയും അഞ്ചു വർഷങ്ങൾക്കു ശേഷം തുറമുഖം ഔദ്യോഗികമായി പ്രവർത്തനമാരംഭിക്കുകയും ചെയ്തു .
ഇന്ന് കണ്ട്ല ഇന്ത്യയിലെ ഒരു പ്രധാനപ്പെട്ട തുറമുഖമാണ്‌ 2006-2007 സാമ്പത്തികവർഷം അഞ്ചു കോടിയിലധികം ടൺ ചരക്ക് ഇവിടെ കൈകാര്യം ചെയ്തു .
Gujarath 1 and only harbour is kandla.
കണ്ടു കണ്ടറിഞ്ഞു ഇംഗ്ലീഷ് വിലാസം https://ml.wikipedia.org/wiki/Kandu_Kandarinju
സാജന്റെ സംവിധാനത്തിൽ മമ്മൂട്ടി , മോഹൻലാൽ , റഹ്‌മാൻ , മേനക , ജലജ , നദിയ മൊയ്തു എന്നിവർ പ്രധാനവേഷങ്ങളിൽ അഭിനയിച്ച് 1985-ൽ പുറത്തിറങ്ങിയ ഒരു മലയാളചലച്ചിത്രമാണ് കണ്ടു കണ്ടറിഞ്ഞു .
വിജയ മൂവീസിന്റെ ബാനറിൽ പി.ടി. സേവ്യർ നിർമ്മിച്ച ഈ ചിത്രം വിജയ മൂവീസ് വിതരണം ചെയ്തിരിക്കുന്നു.
പ്രഭാകരൻ ആണ് ഈ ചിത്രത്തിന്റെ കഥയെഴുതിയത്.
തിരക്കഥ, സംഭാഷണം എന്നിവ നിർവ്വഹിച്ചത് എസ്.എൻ. സ്വാമി ആണ്.
അഭിനേതാക്കൾ മമ്മൂട്ടി – ശ്രീധരൻ മോഹൻലാൽ – കൃഷ്ണനുണ്ണി റഹ്‌മാൻ – കുഞ്ഞുണ്ണി ലാലു അലക്സ് – ഗ്രാസ്കോർട് കുമാർ മാള അരവിന്ദൻ – കിട്ടൻ ഇന്നസെന്റ് – തോമസ് ഒടുവിൽ ഉണ്ണികൃഷ്ണൻ – ഹോസ്റ്റൽ വാർഡൻ കൊതുക് നാണപ്പൻ – പ്രൊഫസർ പ്രതാപചന്ദ്രൻ – ശ്രീധരന്റെ അച്‌ഛൻ ശിവജി – ശിവൻ പിള്ള മേനക – അമ്മിണി ജലജ – പത്മം നദിയ മൊയ്തുഅശ്വതി സുകുമാരി – ജാനകി അടൂർ ഭവാനി – ചെല്ല്ലമ്മ സംഗീതം
ചുനക്കര രാമൻ‌കുട്ടി , കല അടൂർ എന്നിവർ എഴുതിയ ഗാനങ്ങൾക്ക് സംഗീതം പകർന്നത് നിർവ്വഹിച്ചത് ശ്യാം ആണ്.
ഗാനങ്ങൾ വിപണനം ചെയ്തത് നിസരി .
ഗാനങ്ങൾ തെന്നലാടും പൂമരത്തിൽ – ഉണ്ണിമേനോൻ താഴമ്പൂക്കൾ തേടും – ഉണ്ണിമേനോൻ നീയറിഞ്ഞോ മേലേ മാനത്ത് – മോഹൻലാൽ , മാള അരവിന്ദൻ തെന്നലാടും – കെ.എസ്. ചിത്ര അണിയറ പ്രവർത്തകർ ഛായാഗ്രഹണം: ആനന്ദക്കുട്ടൻ ചിത്രസം‌യോജനം: വി.പി. കൃഷ്ണൻ കല: രാജൻ വരന്തരപ്പിള്ളി ചമയം: തോമസ് വസ്ത്രാലങ്കാരം: വജ്രമണി നൃത്തം: വസന്ത് കുമാർ സംഘട്ടനം: ജൂഡോ രത്തിനം പരസ്യകല: ഗായത്രി ലാബ്: ജെമിനി കളർ ലാബ് എഫക്റ്റ്സ്: പ്രകാശ് , മുരുകേഷ് ശബ്ദലേഖനം: പി.വി. നാഥൻ നിർമ്മാണ നിയന്ത്രണം: മാത്യു നേര്യം‌പറമ്പിൽ നിർമ്മാണ നിർവ്വഹണം: പീറ്റർ ഞാറയ്ക്കൽ അസോസിയേറ്റ് ഡയറൿടർ: ജോണി , ഷാജി , കല അടൂർ പുറത്തേക്കുള്ള കണ്ണികൾ കണ്ടു കണ്ടറിഞ്ഞു ഇന്റർനെറ്റ് മൂവി ഡാറ്റാബേസിൽ കണ്ടു കണ്ടറിഞ്ഞു – മലയാളസംഗീതം.
കണ്ടുകൃഷി/കുത്തകകൃഷി
കണ്ടു കൃഷി ഭൂമിയെ രണ്ടായി തരം തിരിച്ചിരിക്കുന്നു.
കണ്ടുകൃഷി തനത് എന്നും  2.
കണ്ടു കൃഷി പാട്ടം എന്നുമാണ് തിരിച്ചിരിക്കുന്നത്.
കണ്ടു കൃഷി പാട്ടം ഭൂമികൾക്ക് മാത്രമേ  പട്ടയം കൊടുത്തിരുന്നുള്ളൂ.
ഇത്തരം ഭൂമികളുടെ കൈവശക്കാരെ ഇഷ്ടാനുസരണം മാറ്റാവുന്നതാണെങ്കിലും പാട്ടം കൃത്യമായി  കൊടുക്കുന്നിടത്തോളം കാലം കൈവശക്കാരുടെ  കൈവശാനുഭവത്തിന് മാറ്റമുണ്ടാകുന്നതല്ല.
ഭൂമി യാതൊരു വിധത്തിലും പ്രകൃതി ഭേദപ്പെടുത്തുവാൻ പാടുള്ളതല്ല.
കെട്ടിടം വെയ്ക്കുന്നതിനും മറ്റും മുൻകൂട്ടി രേഖാ മൂലം അനുവാദം വാങ്ങേണ്ടതാകുന്നു.
പോക്കു വരവു ചട്ടങ്ങൾ നിവൃത്തിയുള്ളിടത്തോളം കണ്ടുകൃഷി വസ്തുക്കളുടെ കൈമാറ്റങ്ങളേയും സംബന്ധിക്കുന്നതാണ്.
എന്നാൽ മുനിസിപ്പൽ പട്ടണങ്ങളിൽ അഞ്ചുസെന്റിനും മറ്റു പ്രദേശങ്ങളിൽ ഇരുപത്തിയഞ്ചു സെന്റിനും താഴെയുള്ള സബ് ഡിവിഷനുകൾ അംഗീകരിക്കപ്പെടുന്നതല്ല.
കണ്ടുകൃഷി വസ്തുക്കൾക്കുള്ള പാട്ടക്കുടിശ്ശിക വസൂലാക്കുന്നത് സർക്കാർ ഭൂമികൾക്കുള്ള കരക്കുടിശ്ശിക ഈടാക്കുന്നതുപോലെ ത്തന്നെ കരം പിരിവു റഗുലേഷൻ പ്രകാരമാകുന്നു.
കണ്ടേൻ നികടേ നിന്നെ ദമയന്തിയും സന്ദേശവാഹക അരയന്നവും ചിത്രകാരൻ: രാജാ രവിവർമ്മ
ഉണ്ണായിവാരിയരുടെ നളചരിതം ആട്ടക്കഥ ഒന്നാം ദിവസത്തിലെ ഒരു പദമാണ് കണ്ടേൻ നികടേ നിന്നെ .
ആട്ടക്കഥ: നളചരിതം ഒന്നാം ദിവസം രാഗം: കമാസ് താളം: ചെമ്പട
കഥാപാത്രങ്ങൾ: ദമയന്തി , ഹംസം പല്ലവി
കണ്ടേൻ നികടേ നിന്നെ കളിവാക്കു തവ കേട്ടേനേ.
കഞ്ജഭവനനുടെ വാഹനമേ, കമ്രരൂപമതിരമ്യചാടുവചനം.
പ്രേഷകനായതു കമലജനോ തവ!
നൈഷധപുരമോ പരമപദം?
മധുരാകൃതേ, ഗുണവാരിധേ, ഖഗ- സാർവ്വഭൗമ, ജയ!
നൗമി തേ ചരിതം.
നളിനാസനവരവാഹന, നീ മമ നളനൃപഗുണഗണമോതുകെടോ, തവ വാചികം അഴൽമോചകം; മമ കർണ്ണമാരചയ പുണ്യലേശയുതം.
സന്തതമുള്ള മനോരഥവും പുന- രിന്നു ഭവാനൊടു ഞാൻ പറയാം.
തുണയാകിലോ, ഗുരുകൃപാകുലാശയ, ദീനയാമെനിക്കു മാനനീയഗുണ.
ബ്രഹ്മാവിന്റെ വാഹനമേ, സുന്ദരമായ വാക്കു പറയുന്നവനും മനോഹരരൂപനുമായ നിന്നെ അടുത്തു കണ്ടു.
നിന്റെ കളിവാക്കും കേട്ടു.
നിന്നെ പറഞ്ഞയച്ചതു ബ്രഹ്മാവുതന്നെയോ?
നൈഷധന്റെ നഗരമാണോ നിന്റെ വാസസ്ഥലം?
മധുരരൂപനും ഗുണസമുദ്രവുമായ അല്ലയോ പക്ഷികളുടെ ചക്രവർത്തീ!
നീ ജയിക്കുക.
നിന്റെ ചരിതത്തെ ഞാൻ നമിക്കുന്നു.
ബ്രഗമവാഹനമേ, നീ എന്നോടു നളമഹാരാജാവിന്റെ ഗുണഗണങ്ങൾ പറയുക.
നിന്റെ വാക്കുകൾ എന്റെ ദുഃഖം കളയും.
എന്റെ ചെവികളെ അല്പമെങ്കിലും പുണ്യമുള്ളതാക്കിയാലും!
കണ്ടുപിടുത്തങ്ങളുടെ യുഗം ഇംഗ്ലീഷ് വിലാസം https://ml.wikipedia.org/wiki/Age_of_Discovery
പതിനഞ്ചാം നൂറ്റാണ്ടിൽ തുടങ്ങി പതിനേഴാം നൂറ്റാണ്ടിന്റെ ആദ്യകാലം വരെ, യൂറോപ്യൻ നാവികർ പുതിയ വ്യാപാര പാതകൾ കണ്ടെത്താനും പുതിയ വ്യാപാര പങ്കാളികളെ തേടിയും ലോകമെമ്പാടും യാത്രകൾ നടത്തി.
ഈ കാലഘട്ടത്തെയാണ് ചരിത്രത്തിൽ കണ്ടുപിടിത്തങ്ങളുടെ യുഗം അല്ലെങ്കിൽ പര്യവേക്ഷണങ്ങളുടെ യുഗം എന്ന് വിളിക്കുന്നത്.
സ്വർണം , വെള്ളി , സുഗന്ധവ്യഞ്ജനങ്ങൾ മുതലായ വ്യാപാരസാധ്യതയുള്ള വിഭവങ്ങളായിരുന്നു അവരുടെ പ്രധാന ലക്‌ഷ്യം.
ഇതിനു വേണ്ടിയുള്ള യാത്രകളിൽ അവർ പുതിയ ജനവിഭാഗങ്ങളെ കണ്ടുമുട്ടുകയും അതുവരെ രേഖപ്പെടുത്താത്ത ഭൂമേഖലകൾ കണ്ടുപിടിക്കുകയും ചെയ്തു.
ക്രിസ്റ്റഫർ കൊളംബസ് , വാസ്കോ ഡി ഗാമ , പെഡ്രോ ആൾവാരെസ് കബ്രാൾ , ജോൺ കാബട്ട് , യെർമാക്, ജുവാൻ പോൺസി ഡി ലിയോൺ, ബർത്താലോമ്യോ ഡയസ് , ഫെർഡിനാൻഡ് മഗല്ലൻ , ജെയിംസ് കുക്ക് മുതലായവർ അന്നത്തെ ഏറ്റവും പേരുകേട്ട പര്യവേക്ഷകർ ആയിരുന്നു.
പോർച്ചുഗീസ് സാമ്രാജ്യം
വഴികാട്ടിയായ ഹെൻറി (Henry the Navigator) എന്ന് വിളിക്കപ്പെടുന്ന പോർച്ചുഗീസ് രാജകുമാരനാണ് ആദ്യമായി പോർച്ചുഗീസ് നാവികരെ പണം നൽകി ആഫ്രിക്കയുടെ പടിഞ്ഞാറേ തീരങ്ങൾ പര്യവേക്ഷണം നടത്താൻ അയച്ചത്.
പതിനഞ്ചാം നൂറ്റാണ്ടിൽ പോർച്ചുഗീസ് നാവികനായ വാസ്കോ ഡി ഗാമ ആഫ്രിക്കയുടെ തെക്കുപടിഞ്ഞാറൻ മുനമ്പിലെത്തുകയും പോർച്ചുഗീസ് കോളനിയായ കേപ് ടൗൺ പട്ടണം സഥാപിക്കുകയും ചെയ്തു.
ഇത് ഇന്ത്യൻ മഹാസമുദ്രത്തിലേക്കുള്ള പടിവാതിലായിമാറി.
തുടർന്നുവന്ന രണ്ടു ശതാബ്ദം കൊണ്ട് പോർച്ചുഗീസുകാർ ആഫ്രിക്കൻ തീരങ്ങൾ, അറേബ്യൻ ഉപദ്വീപ്, ഇന്ത്യ എന്നിവിടങ്ങളിൽ ശക്തമായ വ്യാപാരശൃംഖല സ്ഥാപിച്ചു.
എന്നാൽ ഡച്ച് ഈസ്റ്റ് ഇന്ത്യ കമ്പനി ഇന്ത്യൻ മഹാസമുദ്രത്തിലെ പ്രമുഖ ശക്തിയായി മാറിയതോടെ പോർച്ചുഗീസ് സാമ്രാജ്യത്തിന്റെ ശക്തി ക്ഷയിച്ചു.
സ്പാനിഷ് സാമ്രാജ്യം
പോർച്ചുഗീസ് കോളനികളുടെ വളർച്ച കണ്ട് അവരോട് മത്സരിക്കാൻ സ്പെയിൻ ക്രിസ്റ്റഫർ കൊളംബസിനെ പോർച്ചുഗീസുകാർ പോയതിന് എതിർ ദിശയിൽ അയച്ചു.
കൊളംബസ് അറ്റ്ലാന്റിക് സമുദ്രം മുറിച്ചു കടന്ന് ഒരു ഭൂഖണ്ഡത്തിലെത്തി.
കൊളംബസ് ഏഷ്യ ആണ് താൻ കണ്ടുപിടിച്ച വൻകര എന്ന് വിശ്വസിച്ചെങ്കിലും പിന്നീട് ചില സ്പാനിഷ് നാവികർ ഇത് അമേരിക്കകൾ ആണെന്ന് കണ്ടെത്തി.
പതിനാറാം നൂറ്റാണ്ടിൽ കോൺക്വിസ്റ്റഡോർ എന്ന് വിളിക്കപ്പെടുന്ന സ്പാനിഷ് പര്യവേക്ഷണ സൈനികർ പിൽക്കാലത്തു ലാറ്റിനമേരിക്ക ആയി മാറിയ ഭൂഭാഗത്തിന്റെ ഭൂരിഭാഗവും കീഴടക്കി.
തെക്കേ അമേരിക്കയിലെ ചില ബ്രിട്ടീഷ് ഫ്രഞ്ച് കോളനികളും പോർച്ചുഗലിന്റെ കയ്യിലായിരുന്ന ബ്രസീലും മാത്രമേ അവർക്ക് വശംവദരാവാതിരുന്നുള്ളൂ.
വ്യാപാരത്തിൽ ശ്രദ്ധകേന്ദ്രീകരിച്ച പോർച്ചുഗീസുകാരെ പോലെ ആളായിരുന്നു സ്പാനിഷ് നാവികർ.
അവർക്ക് കീഴടക്കലിൽ ആയിരുന്നു താല്പര്യം.
അതുകൊണ്ടു തന്നെ കുറച്ചു തീരദേശ പട്ടണങ്ങളും ദ്വീപുകളും ഭരിച്ചിരുന്ന പോർച്ചുഗീസുകാരേക്കാൾ വളരെ ബൃഹത്തായ ഒരു സാമ്രാജ്യം ആണ് സ്പാനിഷ് നാവികർ കെട്ടിപ്പടുത്തത്.
സ്‌പെയിനിലെ ഫിലിപ് രണ്ടാമൻ രാജാവിന്റെ കീഴിൽ സ്പെയിനും പോർച്ചുഗലും ലയിച്ചപ്പോൾ അവരുടെ സമ്മിശ്ര സാമ്രാജ്യം ലോകത്തിലെ തന്നെ വലിയ സാമ്രാജ്യം ആയിരുന്നു.
1522-ൽ മഗല്ലന്റെ കപ്പൽപ്പട പ്രയാണം കഴിഞ്ഞ് തിരിച്ചെത്തി.
അവരായിരുന്നു ആദ്യമായി ലോകം ചുറ്റിയ നാവികർ.
ബ്രിട്ടൺ, ഫ്രാൻസ്, നെതർലാൻഡ്
പതിനേഴാം നൂറ്റാണ്ടിൽ ബ്രിട്ടൺ , ഫ്രാൻസ് , നെതർലാൻഡ്‌സ് എന്നിവരുമായി നടന്ന ദീർഘമായ രാഷ്ട്രീയ, മതപര യുദ്ധങ്ങൾ കാരണം ഐബീരിയൻ ഉപദ്വീപ് ക്ഷയിച്ചു.
ഈ മൂന്നു രാജ്യങ്ങൾ യുദ്ധങ്ങളിലെ പ്രധാന വിജയികളായി ഉയർന്നു വരികയും സ്പെയിനും പോർച്ചുഗലും പോലെ പ്രമുഖ ശക്തികളാവുകയും ചെയ്തു.
അടുത്ത രണ്ടു നൂറ്റാണ്ടുകൾ ലോകം തന്നെ മൂന്നു രാജ്യങ്ങളുടെ യുദ്ധക്കളമായി മാറി.
ബ്രിട്ടണും, ഫ്രാൻസും വടക്കേ അമേരിക്ക , ഇന്ത്യ എന്നിവിടങ്ങൾ ഭരിച്ചപ്പോൾ, ഡച്ചുകാർ അമേരിക്കയുടെ ചില ഭാഗങ്ങളും, ഇന്ത്യൻ മഹാസമുദ്രത്തിലെ പോർച്ചുഗീസ് താവളങ്ങളും, ഇന്തോനേഷ്യയും പിടിച്ചടക്കി.
ഈ മൂന്ന് ശക്തികൾക്കും ലോകമാസകലം സ്വാധീനമുണ്ടായിരുന്നു അന്ന്.
ഇതിന്റെയെല്ലാം അവസാനം യൂറോപ്പിലും പുറത്തും വെച്ച് നടന്ന ഒരുകൂട്ടം യുദ്ധങ്ങളിലായിരുന്നു.
അതിൽനിന്ന് വിജയിയായി ബ്രിട്ടൺ പുറത്തു വന്നു.
പതിനെട്ടാം നൂറ്റാണ്ടിൽ അവർ ഫ്രഞ്ച് കാനഡയും ഇന്ത്യയും പിടിച്ചെടുന്നു.
ഇന്ത്യൻ മഹാസമുദ്രം കീഴടക്കിയ അവർ ഡച്ച് നാവികസേനയെ പരാജയപ്പെടുത്തി.
1763 ആയപ്പൊളേക്കും സ്പെയിനിനുശേഷം വലിയ രണ്ടാമത്തെ സാമ്രാജ്യമായിരുന്നു ബ്രിട്ടീഷ് സാമ്രാജ്യം.
എന്നാൽ 1776 ൽ പതിമൂന്ന് ബ്രിട്ടീഷ് അമേരിക്കൻ കോളനികൾ സ്വാതന്ത്ര്യം പ്രഖ്യാപിച്ചു.
ഫ്രഞ്ചുകാരും, ഡച്ചുകാരും, സ്പെയിൻകാരും സഹായിച്ച് അമേരിക്കൻ വിപ്ലവത്തിലൂടെ അവർ ബ്രിട്ടനെ പരാജയപ്പെടുത്തി.
1778-ൽ ബ്രിട്ടന്റെ ക്യാപ്റ്റൻ ജെയിംസ് കുക്ക് പുതിയ ഭൂമിക തേടി ഉത്തര ശാന്തസമുദ്രത്തിന് കുറുകെ യാത്രപുറപ്പെട്ടു.
രണ്ടു വലിയ ദ്വീപുകളിൽ അദ്ദേഹം എത്തിച്ചേർന്നു.
അവിടന്ന് പടിഞ്ഞാട്ട് വീണ്ടും യാത്രചെയ്ത അദ്ദേഹം വലിയ മറ്റൊരു ഭൂമികയിലെത്തി.
ഇന്നത്തെ ന്യൂസിലാൻഡ് ആയിരുന്നു ആദ്യത്തെ സ്ഥലം, രണ്ടാമത്തെ ഓസ്‌ട്രേലിയയും.
ക്യാപ്റ്റൻ കുക്ക് ഈ സ്ഥലങ്ങളിൽ ബ്രിട്ടന്റെ അധികാരം സ്ഥാപിച്ചു.
വീണ്ടും ശാന്തസമുദ്രപര്യവേക്ഷണത്തിനിറങ്ങിയ അദ്ദേഹം ഹവായ് ദ്വീപുകാരുമായുള്ള യുദ്ധത്തിൽ കൊല്ലപ്പെട്ടു.
കണ്ടീരവ ഇൻഡോർ സ്റ്റേഡിയം സ്റ്റേഡിയത്തിന്റെ ആന്തരിക കാഴ്ച
ഇന്ത്യയിലെ ബാംഗ്ലൂരിൽ, കബ്ബൺ പാർക്കിന് സമീപം സെൻട്രൽ അഡ്മിനിസ്ട്രേറ്റീവ് ഏരിയയിലെ നഗരത്തിന്റെ ഹൃദയഭാഗത്ത്സ്ഥിതി ചെയ്യുന്ന ഇൻഡോർ കായിക സ്റ്റേഡിയമാണ് ശ്രീ കണ്ടീരവ ഇൻഡോർ സ്റ്റേഡിയം ,   4,000 ആളുകൾക്ക് ഒരുമിച്ച് കായിക ആസ്വാദനം നടത്താനുള്ള ശേഷിയുണ്ട്.
സാംപാംഗി തടാകം നികത്തിയാണ് ഈ സ്റ്റേഡിയം പണിതത് .
സ്റ്റേഡിയത്തിലേക്ക് 8 പ്രവേശന കവാടങ്ങളുണ്ട്, അതിൽ അഞ്ചെണ്ണം പൊതുജനങ്ങൾക്കും , വിഐപികൾക്കും സ്റ്റേഡിയം ഉദ്യോഗസ്ഥർക്കും , കളിക്കാർക്കും ഓരോന്ന് വീതവും ഉണ്ട്..
കൊപ്പൽ
കൊപ്പൽ പട്ടണം ഇന്ത്യയിലെ കർണ്ണാടക സംസ്ഥാനത്തെ കൊപ്പൽ ജില്ലയിലുള്ള ഒരു പട്ടണമാണ്.
കൊപ്പൽ പട്ടണത്തിൻറെ മൂന്നു ചുറ്റും കുന്നുകളാൽ ചുറ്റപ്പെട്ടിരിക്കുന്നു.
കർണ്ണാടകയുടെ ചരിത്രത്തിൽ വളരെ പ്രാധാന്യമുള്ള ഈ പട്ടണം കൊപ്പന നഗർ എന്ന പേരിലും അറിയപ്പെടുന്നു .
ചരിത്രപരമായി പ്രാധാന്യമുള്ള കൊപ്പൽ കോട്ട, ഗവിമാത്ത് ( കന്നഡ : ಗವಿಮಠ )  (ഒരു ആരാധനസ്ഥലം), മെയിൽ മല്ലപ്പ ക്ഷേത്രം ( കന്നഡ : ಮಳೆ ಮಲ್ಲಪ್ಪ ದೇವಸ್ಥಾನ ) എന്നിവ ഇവിടെ സ്ഥിതി ചെയ്യുന്നു.
കൊപ്പൽ പട്ടണം "ജയിന കക്ഷി" (ജയിനൻമാരുടെ പുണ്യസ്ഥലം) എന്നും അറിയപ്പെടുന്നു.
ഈ മേഖലയിൽ എഴുപത്തി രണ്ട് ജയിന പ്രാർത്ഥനാ മന്ദിരങ്ങൾ (ബസതികൾ) സ്ഥിതി ചെയ്യുന്നതിനാലാണ് ഈ പേരു വന്നത്.
2011 ലെ സെൻസസ് പ്രകാരം കൊപ്പൽ ജില്ലയിലെ ആകെ ജനസംഖ്യ 1,391,292 ആണ്.
ഏതാണ്ട് സ്വിറ്റസർലാൻഡിലെ ജനസംഖ്യയ്ക്കു തുല്യം അല്ലെങ്കിൽ യു.എസ്. സംസ്ഥാനമായ ഹാവായ്യിലെ ആകെ ജനസംഖ്യയ്ക്കു തുല്യമാണെന്നും പറയാം.
വിനോദ സഞ്ചാര ആകർഷണങ്ങൾ Mahadeva Temple at Itagi in the Koppal district, 1112 CE, an example of Karnata - Dravida articulation with a nagara superstructure
വെസ്റ്റേൺ ചാലൂക്യ സാമ്രാജ്യത്തിൻറ പ്രതാപ കാലത്തുള്ള ഇറ്റാഗിയിലെ മഹാദേവ ക്ഷേത്രം, വിജയനഗര സാമ്രാജ്യത്തിൻറ തലസ്ഥാനമായിരുന്ന  അനേഗോണ്ടി, ഗഡാക് ജില്ലയിലെ , ലക്കുണ്ടിയിലുള്ള കാശി വിശ്വേശര ക്ഷേത്രം, കരുവട്ടിയിലെ മല്ലികാർജ്ജുന ക്ഷേത്രം,  ബഗാലിയിലെ കല്ലേശ്വര ക്ഷേത്രം എന്നിവ സഞ്ചാരികളെ ആകർഷിക്കുന്ന ചരിത്ര പശ്ചാത്തലമുള്ള  എടുപ്പുകളാണ്.
അവസാനം സൂചിപ്പിച് രണ്ടു ക്ഷേത്രങ്ങള് ദാവൺഗെരെ ജില്ലയിലാണ്.
അവലംബം ↑ ↑ ↑ ↑ Western Chalukya architecture ↑ The Mahadeva Temple at Itagi has been called the finest in Kannada country after the Hoysaleswara temple at Halebidu (Cousens in Kamath (2001), p 117)
കൊബാൾട്ട് ഇംഗ്ലീഷ് വിലാസം https://ml.wikipedia.org/wiki/Cobalt
കൊബാൾട്ട് ഒരു ലോഹമാണ്‌.
ആവർത്തനപട്ടികയിൽ 27 സ്ഥാനം.
കാന്തങ്ങൾ നിമ്മിക്കാൻ ഉപയോഗിക്കുന്നു.
കൊബാൾട്ട് ബ്ലൂ എന്ന സം‌യുക്തം (cobalt(II) aluminate, CoAl 2 O 4 ) ഗ്ലാസ്സ്, സെറാമിക്, മഷി, പെയിന്റുകൾ എന്നിവക്ക് കടുംനീലനിറം നൽകാൻ ഉപയോഗിക്കിന്നു.
കൊബ്ബൊബൂനി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Cobboboonee_National_Park
ഓസ്ട്രേലിയയിലെ വിക്റ്റോറിയയിലെ ബാർവോൺ സൗത്ത് വെസ്റ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് കൊബ്ബൊബൂനി ദേശീയോദ്യാനം .
2008 നവംബറിൽ ഒരു ദേശീയോദ്യാനമായി പ്രഖ്യാപിക്കുന്നതിനു മുൻപ് ഈ മേഖല കൊബ്ബൊബൂനി സ്റ്റേറ്റ് ഫോറസ്റ്റ് ആയിരുന്നു.
ഈ ദേശീയോദ്യാനത്തിന്റെ പടിഞ്ഞാറായി ലോവർ ഗ്ലെനെൽഗ് ദേശീയോദ്യാനം സ്ഥിതിചെയ്യുന്നു.
ദേശീയോദ്യാനത്തിനുള്ളിലെ ചതുപ്പുനിലത്തിൽ നിന്നാണ് ഫിറ്റ്സ്രോയ് നദി ഉൽഭവിക്കുന്നത്.
ഈ ദേശീയോദ്യാനമുൾപ്പെടുന്ന പ്രദേശത്തിന്റെ പരമ്പരാഗതമായ അവകാശികൾ ഗുൺഡിറ്റ്ജ്മാറ ജനങ്ങളാണ്.
കൊമഗെതമാരു സംഭവം ഇംഗ്ലീഷ് വിലാസം https://ml.wikipedia.org/wiki/Komagata_Maru_incident ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
1914 -ൽ, കൊമഗതമാരു എന്ന കപ്പലിൽ പലായനം ചെയ്ത് കാനഡയിലേക്ക് കുടിയേറുവാൻ ശ്രമിച്ച ഒരു സംഘം ഇന്ത്യക്കാർ ബ്രിട്ടീഷുകാരാൽ കൊല ചെയ്യപ്പെട്ട സംഭവമാണ് കൊമഗെതമാരു സംഭവം .
ഇന്ത്യൻ സ്വാതന്ത്ര്യ സമര ചരിത്രത്തിൽ ഈ സംഭവത്തെപ്പറ്റി പ്രതിപാദിക്കപ്പെട്ടിട്ടില്ല.
കുറച്ചു തലമുറകൾക്ക്‌ മുൻപ്‌ അമേരിക്കൻ ഉപഭൂഖണ്‌ഡത്തിൽ കച്ചവട ആവശ്യങ്ങൾക്കായി സ്ഥിര താമസമാക്കിയ കുറച്ച്‌ സിഖ്കാർ കാനഡയിലേക്ക് കുടിയേറി പാർക്കുവാൻ തീരുമാനിച്ചു.
374 സിഖ് മതസ്ഥർ കൊമഗേറ്റമാരു എന്ന ജാപ്പനീസ് കപ്പലിൽ മലേഷ്യ, ജപ്പാൻ തുടങ്ങിയ പല സ്ഥലങ്ങളിൽ നിന്നുമായി ഈ കപ്പൽ കയറി.
എങ്കിലും കനേഡിയൻ ബ്രിട്ടീഷ് ഗവണ്മെന്റ് വർണ്ണ-വർഗ്ഗാധിഷ്ഠിതമായ വിവേചന നയങ്ങൾ പിന്തുടരുകയും കാനഡയിൽ ഈ കപ്പലിനു ഇറങ്ങാൻ അനുമതി നിഷേധിക്കുകയും ചെയ്തു.
ആ സമയത്ത് കാനഡയിൽ ഏകദേശം 2000-ത്തോളം സിഖ് മതസ്ഥരായിരുന്നു ഉണ്ടായിരുന്നത്.
ഇവരുടെ സംഘടിതമായ ശ്രമഫലമായി 24 യാത്രികർക്കുമാത്രം കാനഡയിലേക്ക് പ്രവേശനാനുമതി ലഭിച്ചു.
ബാക്കി യാത്രികരെ തിരിച്ച് ഇന്ത്യയിലേക്ക് അയച്ചു.
ഇന്ത്യയിൽ എത്തിയ ഇവരെ കൽക്കത്തയിൽ ഇറങ്ങുവാൻ ബ്രിട്ടീഷ് സർക്കാർ അനുവദിച്ചില്ല.
പഞ്ജാബിലേക്ക് ഒരു തീവണ്ടി കയറ്റി ഇവരെ വിടുവാനായിരുന്നു ഭരണകൂടത്തിന്റെ തീരുമാനം.
ഇതിൽ പ്രതിഷേധിച്ച് ജാഥ നയിച്ച കപ്പൽ യാ‍ത്രികരുടെ നേർക്ക് ബ്രിട്ടീഷ് പട്ടാളം വെടിയുതിർത്തു.
29-ഓളം യാത്രികർ ഈ വെടിവെപ്പിൽ കൊല്ലപ്പെട്ടു.
ഈ യാതനാപൂർണ്ണമായ യാത്രയും അതിന്റെ ശോക പര്യവസാനവും കൊമഗെറ്റമാരു എന്ന് അറിയപ്പെടുന്നു.
അവലംബം http://www.punjabilok.com/misc/freedom/komagata_maru1.htm
കൊമാല (ചെറുകഥ)
സന്തോഷ് ഏച്ചിക്കാനം രചിച്ച ചെറുകഥയാണ് കൊമാല .
കേരളത്തിലെ സമീപകാല കർഷക ആത്മഹത്യകൾ ഇതിലെ മുഖ്യപ്രതിപാദ്യവിഷയമാണ്.
മാതൃഭൂമി ആഴ്ചപ്പതിപ്പിലാണ് കൊമാല ആദ്യമായി പ്രസിദ്ധീകരിക്കപ്പെട്ടത്.
2008-ലെ കേരള സാഹിത്യ അക്കാദമി പുരസ്കാരം 2010-ലെ കേരള സ്റ്റേറ്റ് ലൈബ്രറി കൗൺസിലിന്റെ സാഹിത്യപുരസ്കാരം എന്നിവ ഈ കൃതി നേടിയിട്ടുണ്ട്.
ഏറെ ശ്രദ്ധിക്കപ്പെടുകയും ചർച്ച
ചെയ്യപ്പെടുകയും ചെയ്ത കഥയായ
കൊമാല, കേരളീയ
ജീവിതത്തിലെ വലിയൊരു
ദുരന്തത്തെ അടയാളപ്പെടുത്തി എഴുതിയതാണ്.
മെക്സിക്കന് എഴുത്തുകാരന് ഹുവാന്
റൂള്ഫോയുടെ ‘പെദ്രൊ പാരമോ’
എന്ന
നോവലിനെ സാക്ഷിയാക്കി കേരളത്തിലെ സമീപകാല
അത്മാഹത്യാ പ്രവണതയെ വരച്ചിടുകയായിരുന്നു.
കൊപ്പൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Koppal_Institute_of_Medical_Sciences
കൊപ്പൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , കർണാടകയിലെ കൊപ്പലിൽ സ്ഥിതി ചെയ്യുന്ന 2015 ൽ സ്ഥാപിതമായ ഒരു സർക്കാർ  വൈദ്യശാസ്ത്ര കലാലയമാണ്.
കോളേജിൽ 150 ബിരുദ എംബിബിഎസ് സീറ്റുകളുണ്ടെങ്കിലും ബിരുദാനന്തര ബിരുദ സീറ്റുകളില്ല.
മെഡിക്കൽ കോളേജും മെഡിക്കൽ കോഴ്സുകളും മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്.
അഫിലിയേറ്റഡ് ആശുപത്രികളിൽ ഒരു വർഷത്തെ നിർബന്ധിത റൊട്ടേറ്റിംഗ് ഇന്റേൺഷിപ്പിനൊപ്പം നാലര വർഷത്തെ എംബിബിഎസ് കോഴ്‌സും കോളേജ് വാഗ്ദാനം ചെയ്യുന്നു.
വകുപ്പുകൾ അനാറ്റമി ശരീരശാസ്ത്രം ബയോകെമിസ്ട്രി ഫാർമക്കോളജി പാത്തോളജി മൈക്രോബയോളജി ഫോറൻസിക് മെഡിസിൻ കമ്മ്യൂണിറ്റി മെഡിസിൻ ജനറൽ മെഡിസിൻ പീഡിയാട്രിക് ടിബിയും നെഞ്ചും സ്കിൻ വി ഡി സൈക്യാട്രി ജനറൽ സർജറി ഓർത്തോപീഡിക്‌സ് ഇഎൻടി ഒഫ്താൽമോളജി ഓബിജി അനസ്തെഷ്യ റേഡിയോളജി ദന്തചികിത്സ
കൊഫ്ത
ദക്ഷിണേഷ്യയിലും മദ്ധ്യേഷ്യയിലും ബാൾക്കൻ രാജ്യങ്ങളിലും പ്രചാരത്തിലുള്ള സവിശേഷമായ ഒരു കൂട്ടം മാംസ വിഭവങ്ങളെയാണ് കൊഫ്ത എന്ന പദം കൊണ്ട് വിവക്ഷിക്കുന്നത്.
കൊത്തിയരിഞ്ഞതോ അരച്ചതോ ആയ മാംസം  (സാധാരണയായി കോഴി,ആട്,ബീഫ്,പോർക് എന്നിവ)ചെറു ഗോളങ്ങളായി ഉരുട്ടിയെടുത്ത ശേഷം മസാലകളൂം സുഗന്ധദ്രവ്യങ്ങളും ഉള്ളി തുടങ്ങിയ പച്ചക്കറികളും ചേർത്താണ് സാധാരണയായി കൊഫ്ത തയ്യാറക്കുന്നത്.
ഉത്തരേന്ത്യയിൽ ഉരുളക്കിഴങ്ങ്,ചുരക്ക,പനീർ എന്നിവ ഉപയോഗിച്ച് വെജിറ്റേറിയൻ കോഫ്ത തയ്യാറാക്കുന്നുണ്ട്.
ചിത്രശാല Tabriz köftesi is a regional variation from Iran , which contains yellow split peas in addition to the minced meat.
Akçaabat köftesi from Akçaabat , a famous dish in Turkish cuisine .
In Kolkata (Calcutta), kofta is often made from paneer .
Vegetable kofta curry, served with boiled rice in India.
Egyptian kofta, prepared as "fingers" in the typical Arab world style, is served in a pita with French fries and salad .
Fish kofta curry, served in Pakistan .
ഒന്നാം ആംഗ്ലോ-അഫ്ഗാൻ യുദ്ധം ഇംഗ്ലീഷ് വിലാസം https://ml.wikipedia.org/wiki/First_Anglo-Afghan_War
ദോസ്ത് മുഹമ്മദ് ഖാന്റെ നേതൃത്വത്തിലുള്ള അഫ്ഗാനിസ്താൻ അമീറത്തും , ഇന്ത്യയിലെ ബ്രിട്ടീഷ് ഭരണാധികാരികളുമായി 1839 മുതൽ 1842 വരെയുള്ള കാലത്ത് നടന്ന യുദ്ധമാണ് ഒന്നാം ആംഗ്ലോ-അഫ്ഗാൻ യുദ്ധം എന്നറിയപ്പെടുന്നത്.
മദ്ധ്യേഷ്യയിലെ ആധിപത്യത്തിനായി റഷ്യയും ബ്രിട്ടനും തമ്മിലുള്ള വൻ ‌കളിയുടെ ഭാഗമായുള്ള ആദ്യത്തെ സംഘർഷങ്ങളിലൊന്നാണിത്.
ഇന്ത്യയിൽ ആധിപത്യം സ്ഥാപിച്ചതിനു ശേഷം ബ്രിട്ടീഷുകാർക്ക് സംഭവിച്ച ആദ്യത്തെ പ്രധാനപ്പെട്ട തിരിച്ചടിയായും ഈ യുദ്ധത്തെ കണക്കാക്കുന്നു.
മദ്ധ്യേഷ്യയിലെ റഷ്യൻ മുന്നേറ്റം, ഇന്ത്യൻ ഉപഭൂഖണ്ഡത്തിലേക്ക് കടക്കുമെന്ന് ഭയന്ന ബ്രിട്ടീഷുകാർ, തങ്ങൾക്ക് നിയന്ത്രണമുള്ള ഒരു ഭരണാധികാരിയെ അഫ്ഗാനിസ്താനിൽ അധികാരത്തിലെത്തിക്കുകയും അതുവഴി റഷ്യൻ മുന്നേറ്റത്തിന് തടയിടുന്നതിനുമായി നടത്തിയ ശ്രമഫലമായാണ് ഈ യുദ്ധം നടന്നത്.
കാബൂളിൽ നിലവിലുണ്ടായിരുന്ന ദോസ്ത് മുഹമ്മദ് ഖാന്റെ നേതൃത്വത്തിലുള്ള ഭരണകൂടത്തെ അട്ടിമറിച്ച്, മുൻ ദുറാനി ചക്രവർത്തിയായിരുന്ന ഷാ ഷൂജയെ അധികാരത്തിലേറ്റാനാണ് ബ്രിട്ടീഷുകാർ ശ്രമിച്ചത്.
ബ്രിട്ടീഷുകാർക്കൊപ്പം അവരുടെ സഖ്യകക്ഷിയായിരുന്ന സിഖുകാരും യുദ്ധത്തിൽ പങ്കെടുക്കാമെന്ന് സമ്മതിച്ചിരുന്നെങ്കിലും യുദ്ധത്തിൽ അവർ സജീവമായിരുന്നില്ല.
1839-ൽ നടന്ന യുദ്ധത്തിന്റെ ആദ്യഘട്ടത്തിൽ കന്ദഹാറും കാബൂളും ബ്രിട്ടീഷുകാർ ദോസ്ത് മുഹമ്മദ് ഖാന്റെ ബാരക്സായ് വംശജരിൽ നിന്നും പിടിച്ചടക്കുകയും കാബൂളിൽ ഷാ ഷൂജയെ അധികാരത്തിൽ പ്രതിഷ്ഠിക്കുകയും ചെയ്തു.
തുടർന്ന് അഫ്ഗാനിസ്താനിൽ സൈനികകേന്ദ്രങ്ങളും മറ്റും സ്ഥാപിച്ച് ആധിപത്യം ശക്തമാക്കിയ ബ്രിട്ടീഷ് സേനക്ക്, 1841-ഓടെ തദ്ദേശീയരുടെ ശക്തമായ എതിർപ്പിനെത്തുടർന്ന് പിൻ‌വാങ്ങേണ്ടി വന്നു.
മരണയാത്ര എന്നറിയപ്പെടുന്ന ഈ സേനാപിന്മാറ്റവേളയിൽ ബ്രിട്ടീഷ് സേനയിലെ എല്ലാവരും തന്നെ കൊല്ലപ്പെട്ടു.
തുടർന്ന് 1842-ൽ ബ്രിട്ടീഷുകാർ പ്രതികാരാത്മകമായ ഒരു ആക്രമണം നടത്തിയെങ്കിലും ഈ വർഷം ഒക്ടോബറിൽ അഫ്ഗാനിസ്താനിൽ നിന്നും പിന്മാറി.
അവസാനം, തങ്ങൾക്ക് നിയന്ത്രണമുള്ള ഒരു ഭരണകൂടം അഫ്ഗാനിസ്താനിൽ സ്ഥാപിക്കാൻ സാധ്യമല്ലെന്ന സ്ഥിതിയിൽ ദോസ്ത് മുഹമ്മദ് ഖാനെത്തന്നെ അഫ്ഗാനിസ്താനിൽ വീണ്ടും ഭരണത്തിലേറാൻ അനുവദിക്കേണ്ടി വരുകയും ചെയ്തു.
പശ്ചാത്തലം ഒന്നാം അഫ്ഗാൻ യുദ്ധകാലത്തെ അഫ്ഗാനിസ്താന്റെ ഭൂപടം
പത്തൊമ്പതാം നൂറ്റാണ്ടിന്റെ തുടക്കത്തിൽ റഷ്യയുടെ സ്വാധീനം പേർഷ്യയിലും അഫ്ഗാനിസ്ഥാനിലേക്കും വ്യാപിച്ചു.
റഷ്യയുടെ മുന്നേറ്റം തടയുന്നതിനായി അഫ്ഗാനിസ്താനിൽ തങ്ങൾക്ക് നിയന്ത്രണമുള്ള ഭരണം ഉണ്ടാകേണ്ടത് ഇന്ത്യയിലെ ബ്രിട്ടീഷുകാരുടെ ആവശ്യമായിരുന്നു.
ദുറാനി സാമ്രാജ്യത്തിന്റെ പതനത്തിനു ശേഷം അഫ്ഗാനികൾക്കുണ്ടായ ശക്തിക്ഷയം മുതലെടുത്ത്, 1823-ലെ നൗഷേറ യുദ്ധത്തിൽ , സിഖുകാർ , അഫ്ഗാനികളിൽ നിന്നും പെഷവാർ പിടിച്ചടക്കിയിരുന്നു.
പിന്നീട് അഫ്ഗാനിസ്താനിൽ അധികാരത്തിലേറിയ ദോസ്ത് മുഹമ്മദ് ഖാൻ , 1836 മുതൽ പെഷവാർ സിഖുകാരിൽ നിന്നും തിരിച്ചുപിടിക്കാൻ ശ്രമം നടത്തി.
എന്നാൽ സിഖുകാർ അക്കാലത്ത് ബ്രിട്ടീഷുകാരുടെ സഖ്യകക്ഷിയായതിനാൽ ശക്തമായ ആക്രമണങ്ങൾ പെഷവാറിലേക്ക് നടത്താൻ ദോസ്ത് മുഹമ്മദിന് സാധിച്ചില്ല.
ഇന്ത്യയിൽ പുതിയതായി അധികാരമേറ്റ ഗവർണർ ജനറൽ ഓക്ലന്റ് പ്രഭുവിനെ അഭിനന്ദിച്ചുകൊണ്ട് ദോസ്ത് മുഹമ്മദ് 1836-ൽ അദ്ദേഹത്തിന് ഒരു കത്തെഴുതിയിരുന്നു.
സിഖുകാരെ കൈകാര്യം ചെയ്യുന്നതിന് അദ്ദേഹത്തിന്റെ ഉപദേശവും ഇതിൽ ആരാഞ്ഞിരുന്നു.
ഈ കത്താണ് മദ്ധ്യേഷ്യയിലേക്കുള്ള ബ്രിട്ടീഷ് നീക്കങ്ങൾക്ക് വഴിമരുന്നിട്ടത്.
ബ്രിട്ടീഷ് നയതന്ത്രശ്രമങ്ങൾ